DA Den Europæiske Unions Tidende C 316/2

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2006/C 316/02)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Indsigelsen skal være Europa-Kommissionen i hænde senest 6 måneder efter denne offentliggørelse.

RÅDETS FORORDNING (EF) nr. 510/2006

Ansøgning om ændring jf. artikel 9 og artikel 17, stk. 2

»MÜNCHENER BIER«

EF-Nr. DE/PGI/117/0516

BOB ( ) BGB ( X )

Ændring(er), der anmodes om

Overskrift(er) i specifikationen:

Navn Produktbeskrivelse Geografisk område Bevis for oprindelse Fremstillingsmetode Baggrund Mærkning Nationale bestemmelser

Ændring(er):

Beskrivelse

Det drejer sig om at rette fejl, som opstod i forbindelse med den forenklede registreringsprocedure. I 1997 skulle der i løbet af ganske kort tid afleveres en specifikation. Herved skete der fejl, som først er blevet opdaget nu. Bryggeriteknisk udgør rettelserne ikke væsentlige ændringer. Ifølge eksperter vil gennemsnitsforbrugeren ikke mærke nogen smagsmæssig forskel efter ændringen.

Der er tale om i alt 6 konstaterede fejl.

I forbindelse med sorten »Hefeweizen« drejer det sig om en intern fejlkommunikation hos ansøgeren for så vidt angår farven, som er opstået i forbindelse med udarbejdelsen af specifikationen.

Hvad angår bitterhed for sorterne »Export hell, Export dunkel, Bockbier og Oktoberfestbier« samt farve for sorten »Export dunkel«, foreligger der fejlmeddelelser fra ansøgerorganisationens medlemmer. Med denne ansøgning søges disse fejl rettet.

Der ansøges derfor om nedenstående ændringer for den registrerede betegnelse »Münchener Bier«:

a) : for »Export Hell« ændring af enhederne for bitterstoffer (IBU): : fra 17,0 — 26,0 enheder til 15,0 — 26,0 enheder b) : for »Export Dunkel« ændring af enhederne for bitterstoffer (IBU): : fra 18,0 — 24,0 enheder til 15,0 — 24,0 enheder samt ændring af enhederne for farve (EBC): : fra 42,0 — 55,0 enheder til 42,0 < 60,0 enheder c) : for »Hefeweizen Hell« ændring af enhederne for farve (EBC): : fra 11,0 — 16,0 enheder til 11,0 — 20,0 enheder d) : for »Bockbier« ændring af enhederne for bitterstoffer (IBU): : fra 21,0 — 32,5 enheder til 18,0 — 32,5 enheder e) : for »Oktoberfestbier« ændring af enhederne for bitterstoffer (IBU): : fra 18,0 — 28,0 enheder til 16,0 — 28,0 enheder

Bevis for oprindelse:

I henhold til artikel 2 sammenholdt med artikel 1 i forordning (EF) 383/2004 skal alle vigtige betingelser for produktion og afsætning angives. Det omfatter også sporbarhed af et givet produkt fra forbruger til producent og i givet fald endnu videre tilbage. Sporbarhed er nu lovreguleret, jf. artikel 18 »Sporbarhed« i forordning (EF) 178/2002.

I det foreliggende tilfælde gælder det også for det vand, der anvendes til ølbrygningen.

Der ansøges derfor om, at specifikationen suppleres med nedenstående tekst:

»Beviset for, at Münchener Bier virkelig kommer fra München føres ved hjælp af det på etiketten påtrykte partinummer (batchmærke) og/eller »mindst holdbar til«-datoen sammen med de enkelte medlemsbryggeriers individuelle dokumentation. Denne suppleres med følgesedler, bryggelogbøger (Sudbücher), datalister osv. fra bryggeriernes interne systemer. På grund af det krav om sporbarhed, jf. artikel 18 i forordning (EF) 178/2002, som gælder siden 1. januar 2005, er de allerede tilstrækkelige interne systemer delvis blevet moderniseret. Forespørgsler fra forbrugere og/eller myndigheder om den faktiske oprindelse kan således besvares endnu hurtigere. Navnlig ved hjælp af målere (hvoraf nogle er induktive flowmålere), dels målere monteret direkte på brøndhovedet og dels særlige tanke og/eller rørsystemer samt sandsynlighedsberegninger kan det til enhver tid påvises, at det særlige vand »Münchener Wasser«, som er omhandlet i punkt 4.5, faktisk er anvendt til ølproduktionen.«

Mærkning

Betegnelserne »Münchener Bier« og »Münchner Bier« adskiller sig kun fra hinanden med hensyn til bogstavet »e« efter »Münch.«. Det drejer sig her om en lokal eller bayersk sproglig egenart, som gør, at bogstavet »e« i bestemte ord er fonetisk stumt eller »forsvinder« i skriftsproget. Det ændrer dog ikke ordets betydning. I det foreliggende tilfælde er der tale om det samme produkt, og det forhold, at bogstavet »e« forsvinder, har ingen betydning for produktet eller dets oprindelse. I Bayern betyder »münchnerisch« det samme som »münchenerisch«. Det vil også være tilfældet for hele det europæiske område. Der anmodes derfor om at affatte punkt 4.8 således:

»Mærkningen er i forbindelse med en af de i punkt 4.2 omhandlede ølsorter indstillet til enten »Münchener Bier« eller »Münchner Bier«.«

AJOURFØRT SAMMENFATNING

RÅDETS FORORDNING (EF) nr. 510/2006

»MÜNCHENER BIER«

EF-Nr. DE/PGI/117/0516

BOB ( ) BGB ( X )

Denne sammenfatning er udarbejdet til oplysning. Fuldstændige oplysninger kan findes i den fuldstændige udgave af varespecifikationen, som kan fremskaffes fra de i afsnit 1 anførte nationale myndigheder eller fra Europa-Kommissionen (1).

1. Medlemsstatens ansvarlige myndighed:

Navn: Bundesministerium der Justiz Adresse: Mohrenstraße 37, D-11015 Berlin Tlf. (49-30) 20 25 70 (direkte: 030/20 25 — 93 28) Fax 030/20 25 — 95 25 E-mail: Matzner-An@bmj.bund.de

2. Ansøgende sammenslutning:

Navn: Verein Münchener Brauereien e.V. Adresse: Oskar-von-Miller-Ring 1, D-80333 München Tlf. 089/28 86 31 Fax 089/28 39 57 E-mail: newrzella.vmb-wv-vba@gmx.de Sammensætning: Producent/forarbejdningsvirksomhed ( X ) Andre ( )

3. Produktets art:

Kategori 2.1. Øl

4. Varespecifikation (sammenfatning af betingelserne i artikel 4, stk. 2)

4.1 Navn: »Münchener Bier«

4.2 Varebeskrivelse:

Helles

Indbrygningsprocent: 11,4 — 11,9 Alkoholindhold i vol. %: 4,7 — 5,4 Farve (EBC): 5,0 — 8,5 Enheder Bitterstoffer (IBU): 14,0 — 25,0 Enheder

Lys gylden, blond, let og behagelig, ren, blød, fra mild over behagelig humlesmag til fintkrydret/halvkrydret smag med en behagelig bitterhed alt efter bryggeproces

Export Hell

Indbrygningsprocent: 12,5 — 12,8 Alkoholindhold i vol. %: 5,5 — 6,0 Farve (EBC): 5,5 — 7,5 Enheder Bitterstoffer (IBU): 15,0 — 26,0 Enheder

Lys gylden, blank langtidsgæret, fyldig, fra mild, rund, blød til kraftigt krydret, delvis fin humlet smag, delvis fin bitter smag

Export Dunkel

Indbrygningsprocent: 12,5 — 13,7 Alkoholindhold i vol. %: 5,0 — 5,9 Farve (EBC): 42,0 — < 60,0 Enheder Bitterstoffer (IBU): 15,0 — 24,0 Enheder

Fyldig, blød, fra maltaromatisk til kraftig, Münchener Malz sommetider dominerende

Pils

Indbrygningsprocent: 11,5 — 12,5 Alkoholindhold i vol. %: 4,9 — 5,8 Farve (EBC): 5,5 — 7,0 Enheder Bitterstoffer (IBU): 30,0 — 38,0 Enheder

Lidt syrlig, fin, ædel humlebitter, fra humlenoter til humlearomatisk, slank, elegant, pikant

Leichtes Weißbier

Indbrygningsprocent: 7,7 — 8,4 Alkoholindhold i vol. %: 2,8 — 3,2 Farve (EBC): 11,0 — 13,0 Enheder Bitterstoffer (IBU): 13,0 — 15,0 Enheder

Forfriskende, perlende, sprudlende, uklar, typisk overgæret hvedesmag

Kristall Weizen

Indbrygningsprocent: 11,5 — 12,4 Alkoholindhold i vol. %: 4,9 — 5,5 Farve (EBC): 7,5 — 12,5 Enheder Bitterstoffer (IBU): 12,0 — 16,0 Enheder

Perlende, meget sprudlende, blank filtreret, klar, pikant, overgæret note, typisk overgæret smag

Hefeweizen Hell

Indbrygningsprocent: 11,4 — 12,6 Alkoholindhold i vol. %: 4,5 — 5,5 Farve (EBC): 11,0 — 20,0 Enheder Bitterstoffer (IBU): 12,0 — 20,0 Enheder

Langtidsgæret, naturligt uklar, typisk overgæret karakter, sprudlende, forfriskende, perlende, pikant, til tider gærsmag, hvedeølsaromatisk

Hefeweizen Dunkel

Indbrygningsprocent: 11,6 — 12,4 Alkoholindhold i vol. %: 4,5 — 5,3 Farve (EBC): 29,0 — 45,0 Enheder Bitterstoffer (IBU): 13,0 — 16,0 Enheder

Naturligt uklar, fyldig, maltaromatisk smag/maltkarakter, overgæret note/karakter

Märzen

Indbrygningsprocent: 13,2 — 14,0 Alkoholindhold i vol. %: 5,3 — 6,2 Farve (EBC): 8,0 — 32,5 Enheder Bitterstoffer (IBU): 21,0 — 25,0 Enheder

Meget fyldig, let og behagelig, mild, aromatisk gammelbayersk til maltaromatisk, meget mild bitterhed

Bockbier

Indbrygningsprocent: 16,2 — 17,3 Alkoholindhold i vol. %: 6,2 — 8,1 Farve (EBC): 7,5 — 40,0 Enheder Bitterstoffer (IBU): 18,0 — 32,5 Enheder

Langtidsgæret, fra rund, fyldig, let og behagelig, blød, aromatisk over fin humlesmag, let syrlig til god humlesmag og til tider krydret

Doppelbock

Indbrygningsprocent: 18,2 — 18,7 Alkoholindhold i vol. %: 7,2 — 7,7 Farve (EBC): 44,0 — 75,0 Enheder Bitterstoffer (IBU): 18,0 — 28,0 Enheder

Stærk, kraftig, krydret, smagfuld, maltaromatisk smag

Leichtbier

Indbrygningsprocent: 7,5 — 7,7 Alkoholindhold i vol. %: 2,7 — 3,2 Farve (EBC): 5,5 — 7,0 Enheder Bitterstoffer (IBU): 24,0 — 26,5 Enheder

Let syrlig, ædel smag

Diät Pils

Indbrygningsprocent: 8,5 — 9,3 Alkoholindhold i vol. %: 4,3 — 4,9 Farve (EBC): 5,0 — 6,5 Enheder Bitterstoffer (IBU): 26,0 — 30,0 Enheder

Kaloriefattig, let syrlig, tør smag

Schwarz-Bier

Indbrygningsprocent: 11,3 Alkoholindhold i vol. %: 4,8 Farve (EBC): 70,0 Enheder Bitterstoffer (IBU): 17,0 Enheder

Fintkrydret maltaroma

ICE-Bier

Indbrygningsprocent: 11,2 Alkoholindhold i vol. %: 4,9 Farve (EBC): 6,5 Enheder Bitterstoffer (IBU): 20,0 Enheder

Harmonisk, rund, fyldig smag

Nähr-/Malzbier

Indbrygningsprocent: 12,3 — 12,7 Alkoholindhold i vol. %: 0,0 — 1,2 Farve (EBC): 65,0 — 90,0 Enheder Bitterstoffer (IBU): 8,0 — 15,0 Enheder

Ringe alkoholindhold, meget mildt gæret, maltet, krydret, meget svag humlesmag

Oktoberfestbier

Indbrygningsprocent: 13,6 — 14,0 Alkoholindhold i vol. %: 5,3 — 6,6 Farve (EBC): 6,0 — 28,0 Enheder Bitterstoffer (IBU): 16,0 — 28,0 Enheder

Lys, gylden, ravfarvet eller mørk, fra fyldig, meget rund, blød eller maltaromatisk til let humlesmag med en meget mild bitterhed eller en kraftig, lidt sødlig smag.

4.3 Geografisk område: Byen Münchens højhedsområde

4.4 Bevis for oprindelse: »Beviset for, at Münchener Bier virkelig kommer fra München føres ved hjælp af det på etiketten påtrykte partinummer (batchmærke) og/eller »mindst holdbar til«-datoen sammen med de enkelte medlemsbryggeriers individuelle dokumentation. Denne suppleres med følgesedler, bryggelogbøger (Sudbücher), datalister osv. fra bryggeriernes interne systemer.

På grund af det krav om sporbarhed, jf. artikel 18 i forordning (EF) 178/2002, som gælder siden 1. januar 2005, er de allerede tilstrækkelige interne systemer delvis blevet moderniseret. Forespørgsler fra forbrugere og/eller myndigheder om den faktiske oprindelse kan således besvares endnu hurtigere.

Navnlig ved hjælp af målere (hvoraf nogle er induktive flowmålere), dels målere monteret direkte på brøndhovedet og dels særlige tanke og/eller rørsystemer samt sandsynlighedsberegninger kan det til enhver tid påvises, at det særlige vand »Münchener Wasser«, som er omhandlet i punkt 4.5, faktisk er anvendt til ølproduktionen.«

4.5 Fremstilling: Münchener Bier brygges efter de forskrifter, der gælder i München og Tyskland. Det maltede korn knuses og blandes herefter med det særlige Münchener Wasser. Dette vand, som bryggerierne i München anvender, stammer fra området Münchener Schotterebene inden for Münchens byområde og hentes fra dybe brønde, som for de flestes vedkommende går ned i jordlag, som stammer fra tertiærtiden. Blandingen, kaldet mæsken, opvarmes så under stadig omrøring til forskellige temperaturer. Ved denne mæskning aktiveres de tilstedeværende enzymer og de ellers svært opløselige maltkomponenter løsnes fra det knuste malt. Herefter adskilles de uopløselige elementer fra de opløselige ved udskillelse, som enten sker ved bundfældning eller filtrering. Efter udskillelsen ledes væsken (urten) videre til kogekar, hvor den tilsættes udsøgt, hovedsageligt bayersk produceret humle, og koger i 1-2 timer. Herved åbnes for humlens aroma- og indholdsstoffer, og proteiner, som ville have en negativ virkning på holdbarheden og Münchener Bier's særlige smag, udskilles. Ved slutningen af denne produktionsetape skal den ønskede indbrygningsprocent være nået. Efter filtrering for at fjerne de sidste tilbageværende faste dele i urten, afkøles den og ledes over i gæringstankene. Samtidig tilsættes nøje afmålte portioner gær fra særlige egne renkulturer. I denne proces stammer alle renkulturer fra én eneste gærcelle, så alle gærcellerne, som har en væsentlig virkning på smagen af Münchener Bier, har helt identiske egenskaber. Som følge af tilsætningen af denne særlige gær, som ventileres med münchener luft, begynder urten gæringsprocessen, som varer ca. 4-8 dage. Gæren omdanner herved på naturligste måde det opløste maltsukker i ca. 1/3 alkohol og ca. 1/3 kuldioxid. Den resterende tredjedel forbliver i øllet som smagbestemmende og karakteriserende restekstrakt. Ved afslutningen af gæringen er det såkaldte unge øl færdigt. Efter at den udskilte gær fra under/overgæringen er udskilt fra det unge øl, eftergæres øllet i lagertanke ved kolde temperaturer i en periode, hvilket giver øllet dets uforlignelige smag og fulde modenhed. Øllet får i denne proces på naturlig vis yderligere kulsyre og modner i løbet af 4 — 11 uger til sin optimale smag.

4.6 Tilknytning til det geografiske område: Det er kun øl, som produceres i München, der må kalde sig Münchener Bier. Forbrugeren forbinder et bestemt ry med denne betegnelse og forventer højeste kvalitet. Betegnelsen Münchener Bier er i flere århundreder blevet anvendt af Münchens bryggerier uden nogen indvendinger fra tredjeparters side. Befolkningens nære tilknytning til Münchener Bier skyldes netop i München-området historiske sammenhænge som f.eks. »ølrevolutionen« i München (Münchener Bierrevolution).

Den lange tradition kan bl.a. påvises ved, at man allerede i 1280 i hertug Ludwig Den Strenges område har registreret penge- og naturalietransaktioner for Münchens bryghuse (jf. »München und sein Bier« af Heckhorn/Wiehr, München 1989, eller Doktordisputats af Dr. Karin Hackel-Stehr — jf. ovenstående punkt 4 -, samt »Die »prewen« Münchens« af Sedlmayr/Grohsmann, Nürnberg 1969, vedlagt i uddrag). Jf. endvidere »125 Jahre Verein Münchener Brauereien e. V.« af Dr. Christine Rädlinger, festskrift 1996). Herudover har Reichsgericht i flere afgørelser, heraf senest i dom af 13.11.1923 — MuW, bind 23, s. 152 — endeligt fastslået, at betegnelsen Münchener Bier har udviklet sig til at være en ægte oprindelsesbetegnelse. I den videnskabelige litteratur er der enighed om, at der ikke er noget, der har ændret sig på dette område — jf. Loschelder/Schnepp »Deutsche geographische Herkunftsangaben«, Köln 1992, s. 262.f.; Kommentar zum Wettbewerbsrecht, 14. oplag af Baumbach/Hefermehl, § 3 UWG Rdnr. 238, München 1983.

På grund af München-områdets særlige situation var netop byens bryggerier en støtte for erhvervs- og kulturlivet. Derfor identificerer forbrugeren sig meget med det hjemlige Münchener Bier og nyder det som en lokal specialitet. Bilaterale aftaler om beskyttelse af herkomstoplysninger, oprindelsesbetegnelser og andre geografiske betegnelser, som er indgået mellem Forbundsrepublikken Tyskland og EU-medlemsstaterne Frankrig, Grækenland, Italien, Spanien og Schweiz, bl.a. også for »Münchener Bier«, tager højde herfor.

Yderligere dokumentation:

Kommentar zum Lebensmittelrecht af Prof. Dr. W. Zipfel C 100 § 17 Rdnr. 228/233 og C 412 Vorb. Rdnr. 30

Loschelder/Schnepp, »Deutsche geographische Herkunftsangaben«, Köln 1992, s. 262 f., s. 14 og s. 148

Doktordisputats af Dr. Karin Hackl-Stehr, »Unser Bier«

4.7 Kontrolorgan: Producentkontrol:

Misbrugskontrol:

4.8 Mærkning: »Mærkningen er i forbindelse med en af de i punkt 4.2 omhandlede ølsorter indstillet til enten »Münchener Bier« eller »Münchner Bier«.«

4.9 Nationale krav: Foreløbig lov om øl og dertil hørende gennemførelsesforordning.

(1) Europa-Kommissionen, Generaldirektoratet for Landbrug og Udvikling af Landdistrikterne, Kvalitetspolitik for Landbrugsprodukter, B-1049 Bruxelles.